CELEX: 31982R0122
Language: el
Date: 1982-01-19 00:00:00
Title: Κανονισμός (EOK) αριθ. 122/82 τής Επιτροπής τής 19ης Ιανουαρίου 1982 περί τής δεύτερης τροποποιήσεως τού κανονισμού (EOK) αριθ. 3039/79 περί καθορισμού τών όρων υπαγωγής τού φυσικού νιτρικού νατρίου καί τού φυσικού καλιούχου νιτρικού νατρίου αντιστοίχως στίς διακρίσεις 31. 02 Α καί 31. 05 Α ΙΙΙ α) τού Κοινού Δασμολογίου

Avis juridique important

|

31982R0122

Κανονισμός (EOK) αριθ. 122/82 τής Επιτροπής τής 19ης Ιανουαρίου 1982 περί τής δεύτερης τροποποιήσεως τού κανονισμού (EOK) αριθ. 3039/79 περί καθορισμού τών όρων υπαγωγής τού φυσικού νιτρικού νατρίου καί τού φυσικού καλιούχου νιτρικού νατρίου αντιστοίχως στίς διακρίσεις 31. 02 Α καί 31. 05 Α ΙΙΙ α) τού Κοινού Δασμολογίου  

Επίσημη Εφημερίδα αριθ. L 016 της 22/01/1982 σ. 0010 - 0013 Ισπανική ειδική έκδοση: Κεφάλαιο 02 τόμος 9 σ. 0036  Πορτογαλική ειδική έκδοση : Κεφάλαιο 02 τόμος 9 σ. 0036 

***** ΚΑΝΟΝΙΣΜΟΣ (ΕΟΚ) αριθ. 122/82 ΤΗΣ ΕΠΙΤΡΟΠΗΣ  της 19ης Ιανουαρίου 1982  περί της δεύτερης τροποποιήσεως του κανονισμού (ΕΟΚ) αριθ. 3039/79 περί καθορισμού των όρων υπαγωγής του φυσικού νιτρικού νατρίου και του φυσικού καλιούχου νιτρικού νατρίου αντιστοίχως στις διακρίσεις 31.02 Α και 31.05 Α ΙΙΙ α) του Κοινού Δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελληνικής Δημοκρατίας, και ιδίως τα άρθρα 3 και 4,  Εκτιμώντας:  ότι το «Laboratorio del Servicio de minas del Estado» της Antofagasta, που εμφαίνεται στο παράρτημα ΙΙ του κανονισμού (ΕΟΚ) αριθ. 3039/79 (2) σαν εκδότης οργανισμός του πιστοποιητικού ποιότητος για το φυσικό νιτρικό νάτριο και το φυσικό καλιούχο νιτρικό νάτριο που εξάγονται από τη Δημοκρατία της Χιλής προς την Κοινότητα, αντικαταστάθηκε από τη «Servicio Nacional de Geologia y Mineria» με έδρα το Σαντιάγκο·  ότι ακόμη στις θέσεις αριθ. 9, 10, 12 και 13 του πιστοποιητικού που προσαρτάται στο παράρτημα Ι μερικά λάθη διολίσθησαν μέσα στο κείμενο στην ισπανική γλώσσα·  ότι, στο εξής, πρέπει να τροποποιηθεί ο κανονισμός (ΕΟΚ) αριθ. 3039/79, σε ό,τι αφορά τα παραρτήματα Ι και ΙΙ·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής της Ονοματολογίας του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα παραρτήματα Ι και ΙΙ του κανονισμού (ΕΟΚ) αριθ. 3039/79 αντικαθίστανται από τα παραρτήματα Ι και ΙΙ του παρόντος κανονισμού.  Άρθρο 2  Ο παρών κανονισμός αρχίζει να ισχύει από την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ωστόσο, δύνανται να χρησιμοποιηθούν μέχρι και στις 28 Φεβρουαρίου 1982 τα πιστοποιητικά που εκδόθηκαν από το «Laboratorio del Servicio de minas del Estado» της Antofagasta.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Ιανουαρίου 1982.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 14 της 21. 1. 1969, σ. 1.  (2) ΕΕ αριθ. L 341 της 31. 12. 1979, σ. 46.   ΠΑΡΑΡΤΗΜΑ ΙΙ  1.2.3,4 //   //   //   // Χώρα  εξαγωγής   // Ονομασία του προϊόντος   // Εκδότης οργανισμός   //  1.2.3.4 //   //   // Ονομασία   // Τόπος εγκαταστάσεως   //   //   //   //   // Δημοκρατία  της Χιλής  // - Νιτρικόν νάτριον φυσικόν  - Φυσικόν καλιούχον νιτρικόν νάτριον, συγκείμενον εκ μίγματος φυσικού νιτρικού νατρίου και νιτρικού καλίου (κατ' αναλογίαν νιτρικού καλίου μέχρι 44 %) της συνολικής περιεκτικότητος εις άζωτον μη υπερβαινούσης το 16,30 % κατά βάρος  // Servicio Nacional de Geologia y Mineria  // Σαντιάγκο  //   //   //  //